Saint Kitts
<s>Saint Kitts (poznat i pod imenom Sveti Kristofor tj. Saint Christopher) je najveći otok Federacije Sveti Kristofor i Nevis u arhipelagu Mali Antili u Karipskom moru.</s>

<s>Geografija 
Saint Kitts je eliptoidni otok dug 37 km² i širok 8 km².</s><s>Planina Liamuiga (nekad zvana Misery) sa svojih 1156 metara je najviša na otoku i u njenom šumovitom podnožju leži kratersko jezero.</s><s>Većina plaža prekrivena je crnim vulkanskim pijeskom.</s><s>Godišnje prosječno padne oko 1397 mm padavina, a kišna sezona traje od maja do novembra.</s><s>Zbog tog je i vrlo plodan, jer ima topla ljeta i nešto hladnije zime.</s><s>Prosječna ljetna temperatura je oko 30 °C, a zimska oko 27 °C. Mana Saint Kittsa je što leži u pojasu tropskih ciklona koji se pojavljuju između augusta i oktobra.</s>

<s>Demografija 
Većina stanovnika su negroidi, uz nešto malo mulata, azijata i bijalaca.</s><s>Religijski su uglavnom anglikanci i metodisti, dok katolici čine manjinu.</s><s>Na njegovoj površini od 174 km² živi 34.983 stanovnika, a na njegovom jugoistoku leži i Basseterre, glavni grad Federacije Sveti Kristofor i Nevis.</s>

<s>Historija 
Prvi Evropljanin koji je doplovio do otoka naseljenog Karibima bio je Kristofor Kolumbo na svom drugom putovanju 1493. godine.</s><s>Nazvao ga je Sveti Kristofor po imenu svog sveca zaštitnika, ime su mu skratili na Saint Kitts engleski kolonisti koje je 1623. na otok doveo Thomas Warner.</s><s>Oni su se naselili na zapadnoj obali i osnovali Old Road, prvo englesko naselje na Karibima.</s><s>Odmah nakon njih do otoka su stigli i prvi francuski kolonisti pod vodstvom Pierrea Belaina d'Esnambuca, tako je otok 17. vijek proživio podjeljen između navedenih kolonista.</s>

<s>Nakon sklapanja Utrechtskog mira u aprilu 1713.</s><s>Saint Kitts je pripao Kraljevstvu Velike Britanije.</s><s>Francuzi su 1782. zauzeli otok, ali je nakon sklapanja Pariškog mira 1783. vraćen Britaniji.</s><s>Nakon tog je Ujedinjeno Kraljevstvo Velike Britanije i Irske 1882. udružilo otoke Saint Kitts, Nevis i Angvilu, koji su 27. februara 1967. dobili nezavisnost (kao država Sveti Kristofor i Nevis).</s>

<s>Privreda 
Sve donedavno je uzgoj šećerne trske bio glavna privredna aktivnost, ali je to prestalo nakon pada cijena i potražnje 2005. godine.</s><s>Danas je turizam glavni pokretač ekonomije, uz nešto malo poljoprivrede poput uzgoja voća (kokosi) i povrća.</s>

<s>Znamenitosti 
Najveća znamenitost je Nacionalni park i fortifikacija Brimstone Hill koji je 1999. uvršen na UNESCO-ovu listu mjesta svjetske baštine u Americi.</s>

<s>Izvori</s>

<s>Vanjske veze</s>

<s>St.</s><s>Kitts Tourism Authority 
 Saint Kitts and Nevis</s>

<s>Geografija Svetog Kristofora i Nevisa
Otoci Karipskog mora</s>

